ლინა ჰიდი

ლინა ქეთრინ ჰიდი (, დ. 3 ოქტომბერი, 1973) — ინგლისელი მსახიობი. მან საერთაშორისო აღიარება მოიპოვა სერსეი ლანისტერის ცნობილი როლისთვის HBO–ის ეპიკურ ფანტასტიკურ დრამატულ სერიალში „სატახტოთა თამაში“ (2011–2019). როლის შესრულებისთვის იგი ოთხჯერ იყო ნომინირებული ემიზე (2014, 2015, 2016, და 2018), ასევე ოქროს გლობუსზე (2016).

ჰიდის სამსახიობო დებიუტი შედგა 1992 წლის ბრიტანულ მისტიკურ დრამაში. მან განაგრძო სტაბილური მუშაობა ბრიტანულ და ამერიკულ ფილმებში და ტელევიზიაში. მოგვიანებით მან აღიარებას მოიპოვა ფილმებში: ძმები გრიმები (2005) და 300 (2007). მის სხვა ფილმებში შედის „დღის ნარჩენები“ (1993), “ჯუნგლების წიგნი“ (1994), „ქალბატონი დალოვეი“ (1997), „რიპლის თამაში“ (2002), „წარმოიდგინე მე და შენ“ (2005), „დრედი“ (2012), „წმენდა“ (2013), 300: იმპერიის აღზევება (2014), „სიამაყე და ცრურწმენა და ზომბები“ (2016) და „ბრძოლა ჩემს ოჯახთან“ (2019).

ჰიდიმ ასევე ითამაშა სანა კონორის როლი სატელევიზიო სერიალში ტერმინატორი:სარა კონორის ქრონიკები (2008-2009). მან პერსონაჟები გაახმოვანა მოქმედებით როლურ ვიდეო თამაშში ამაღლება და კინგსლეივი: ბოლო ფანტაზია XV. მან ასევე მიიღო მონაწილეობა ანიმაციურ სერიალებში: საშიში თაგუნა (2015-2017) და ტროლებზე მონადირეები (2017–2018). ლინამ გაახმოვანა პერსონაჟები თოჯინებით შექმნილ ანიმაციურ სერიალში მუქი კრისტალი: წინააღმდეგობის ხანა (2019).

ადრეული წლები
ჰიდი დაიბადა  ჰამილტონში, ბერმუდაში ინგლისელი მშობლების, სუ და ჯონ ჰიდების ოჯახში. მისი მამა, იორკშირის პოლიციის თანამშრომელი იყო, რომელიც იმ დროს ბერმუდის პოლიციაში იყო გაგზავნილი. მას ჰყავს ერთი უმცროსი ძმა, ტიმი. ჰიდს ირლანდიური ფესვებიც აქვს.  როდესაც ლინა ხუთი წლის იყო, მისი ოჯახი ინგლისში დაბრუნდა და თავდაპირველად დასახლდა სამერსიტში, 11 წლის ასაკში კი მისმა ოჯახმა საცხოვრებელი კვლავ შეიცვალა და ამჯერად ჰაიბურტონში, დასავლეთ იორკშირში დასახლდა. ბავშვობაში ის ბალეტის გაკვეთილებზე დადიოდა.

ჰიდიმ მსახიობობის პირველი გამოცდილება კოლეჯში სწავლის დროს მიიღო. იგი შენიშნეს 17 წლის ასაკში, სამეფო ნაციონალური თეატრის სასკოლო დადგმაში გამოსვლისას და 1992 წელს გადაღებულ ფილმში სამსახიობო ჯგუფის წევრად აირჩიეს.

საზოგადოებრივი იმიჯი
იგი გამოჩნდა TV Guide- ს, G3- ის, Sunday Mirror- ისა და გერმანიის Filmstar- ის გარეკანზე. მან 2007 წლის ჟურნალ Maxim–ის Hot 100-ის სიაში 64–ე ადგილი დაიკავა. იგი 2007, 2008 და 2009 წლებში იყო AfterEllen-ის Hot ასეულის ჩამონათვალის მე-4, მე-10 და მე-3 ნომერი.
მინი|352x352px|ლინა ჰიდი 2007 წელს
პირადი ცხოვრება
ჰიდი ვეგეტარიანელი იყო, თუმცა, 2011 წლის ინტერვიუში მან განაცხადა, რომ მეტწილად ვეგანურ კერძებს მიირთმევს ვიდრე ვეგეტარიანულს. ჰიდის არაერთი ტატუ აქვს. ზურგზე მას დიდი ყვავილები ახატია. მან Esquire-სთაბ ინტერვიუში განაცხადა:„მე მიყვარს ტატუები. ვფიქრობ, რომ ეს მამშვიდებს“. მუშაობისას მას ტატუების დაფარვა ხშირად უწევს. 

ჰიდი 2008 წლის მაისში დაქორწინდა მუსიკოს პიტერ ლოურანზე. მათი ვაჟი, უილი ლოურანი, დაიბადა 2010 წლის 31 მარტს. მას მშობიარობის შემდეგ დეპრესია დაეწყო. ჰიდი და ლოფრანი ერთმანეთს 2011 წელს დაშორდნენ. ლინამ განქორწინების შესახებ სარჩელი სასამართლოში 2012 წლის ივლისში შეიტანა, განხილვა კი 2013 წლის დეკემბერში დასრულდა. 2015 წლის 10 ივლისს ჰიდიმ შეეძინა მეორე შვილი, ქალიშვილი ტედი, რეჟისორ დენ კადანისგან (მისი ბავშვობის მეგობარი, რომელიც ასევე მუშაობდა ჰიდისთან მის მოკლემეტრაჟიან ფილმზე „ეშმაკის ქორწილი“). 2019 წლის ივნისში წყვილი ერთმანეთს დაშორდა.

მას ასევე კარგი ურთიერთობა აქვს სატახტოთა თამაშების მსახიობებთან, პედრო პასკალსა და პიტერ დინკლიჯთან, რომლებმაც სატახტოთა თამაშების პროდიუსერთა გუნდს ლინა სერსეი ლანისტერის როლის სათამაშოდ შესთავაზეს.

ლინა მხარს უჭერს ლგბტ უფლებების დამცველ ორგანიზაციას NOH8-ს და 2015 წლის აპრილში გააპიარა ამ კომპანიის მიერ შექმნილი მაისურზე და გაიყიდა Represent.com–ზე NOH8-ის ფონდის გაზრდისთვის. იგი მონაწილეობდა საერთაშორისო სამაშველო კომიტეტის (IRC) ჰუმანიტარულ პროექტში, რომელიც ეხმარებოდა მიგრანტებს, რომლებიც საბერძნეთში ევროპის საემიგრაციო კრიზისის დროს მოხვდნენ. 2018 წელს ჰიდიმ მონაწილეობა მიიღო Alzheimer's Research UK-ის სარეკლამო პროგრამაში, რომელიც ალცჰეიმერის მსოფლიო დღის (21 სექტემბერი) წინ გაეშვა.

რესურსები ინტერნეტში



სქოლიო

კატეგორია:დაბადებული 1973
კატეგორია:დაბადებული 3 ოქტომბერი
კატეგორია:XXI საუკუნის ინგლისელი ქალი მსახიობები
კატეგორია:ვიდეო თამაშების მსახიობები
კატეგორია:ინგლისელი ტელემსახიობები
კატეგორია:ცოცხალი ადამიანები